ΑΠΟΦΑΣΗ ΤΩΝ ΑΝΤΙΠΡΟΣΩΠΩΝ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ ΟΙ ΟΠΟΙΟΙ ΣΥΝΗΛΘΑΝ ΣΤΑ ΠΛΑΙΣΙΑ ΤΟΥ ΣΥΜΒΟΥΛΙΟΥ της 8ης Ιανουαρίου 1993 για την τροποποίηση της απόφασης 92/470/ΕΚΑΧ σχετικά με ορισμένες τεχνικές λεπτομέρειες εφαρμογής της απόφασης 92/285/ΕΚΑΧ περί απαγορεύσεως των συναλλαγών μεταξύ της Ευρωπαϊκής Κοινότητας Άνθρακα και Χάλυβα και των Δημοκρατιών της Σερβίας και του Μαυροβουνίου

(93/8/ΕΚΑΧ)ΟΙ ΑΝΤΙΠΡΟΣΩΠΟΙ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ ΤΗΣ ΕΥΡΩΠΑΪΚΗΣ ΚΟΙΝΟΤΗΤΑΣ, ΑΝΘΡΑΚΑ ΚΑΙ ΧΑΛΥΒΑ, ΣΥΝΕΛΘΟΝΤΕΣ ΣΤΑ ΠΛΑΙΣΙΑ ΤΟΥ ΣΥΜΒΟΥΛΙΟΥ,

Εκτιμώντας:

ότι, την 1η Ιουνίου 1992, οι αντιπρόσωποι των κυβερνήσεων των κρατών μελών, συνελθόντες στα πλαίσια του Συμβουλίου εξέδωσαν την απόφαση 92/285/ΕΚΑΧ περί απαγορεύσεως των συναλλαγών μεταξύ της Ευρωπαϊκής Κοινότητας Άνθρακα και Χάλυβα και των Δημοκρατιών της Σερβίας και του Μαυροβουνίου (1)-

ότι, με την απόφαση 92/470/ΕΚΑΧ (2), οι αντιπρόσωποι των κυβερνήσεων των κρατών μελών της Ευρωπαϊκής Κοινότητας Άνθρακα και Χάλυβα θέσπισαν ορισμένες τεχνικές λεπτομέρειες εφαρμογής της απόφασης 92/285/ΕΚΑΧ-

ότι έχει εξαιρετική σημασία η εξασφάλιση αποτελεσματικής εφαρμογής του εμπορικού αποκλεισμού (εμπάργκο) των Δημοκρατιών της Σερβίας και του Μαυροβουνίου-

ότι θεσπίστηκε, στο πλαίσιο της Διάσκεψης για την Ασφάλεια και τη Συνεργασία στην Ευρώπη (ΔΑΣΕ), σύστημα αποστολών επικουρίας εφαρμογής κυρώσεων, (Szstem of Sanctions Assistance Missions)-

ότι το σύστημα αποστολών επικουρίας εφαρμογής κυρώσεων λειτουργεί ήδη αποτελεσματικά στο έδαφος της πρώην Γιουγκοσλαβικής Δημοκρατίας και θα εγκατασταθεί στη Δημοκρατία της Κροατίας-

ότι το σύστημα αποστολών επικουρίας εφαρμογής κυρώσεων επιτρέπει στις αρμόδιες αρχές της Δημοκρατία της Κροατίας και της πρώην Γιουγκοσλαβικής Δημοκρατίας της Μακεδονίας να ελέγχουν αποτελεσματικά τις εξαγωγές από ή μέσω του εδάφους των προς τις Δημοκρατίες της Σερβίας και του Μαυροβουνίου-

ότι, λόγω της εμπόλεμης κατάστασης στη Δημοκρατία Βοσνίας-Ερζεγοβίνης, είναι δύσκολη σε αυτό το στάδιο η εγκατάσταση του συστήματος αποστολών επικουρίας εφαρμογής κυρώσεων στη Δημοκρατία αυτή-

ότι, υπό αυτές τις συνθήκες, οι τεχνικές λεπτομέρειες όπως θεσπίζονται με την απόφαση 92/470/ΕΚΑΧ κατέστησαν ή θα καταστούν περιττές, όσον αφορά τη Δημοκρατία της Κροατίας και την πρώην Γιουγκοσλαβική Δημοκρατία της Μακεδονίας,

σε συμφωνία με την Επιτροπή,

ΑΠΟΦΑΣΙΖΟΥΝ:

Άρθρο 1

Από τις 15 Ιανουαρίου 1993, τα άρθρα 1 και 2 της απόφασης 92/470/ΕΚΑΧ αντικαθίστανται από το ακόλουθο κείμενο:

"Άρθρο 1

Η εξαγωγή στη Δημοκρατία Βοσνίας-Ερζεγοβίνης όλων των προϊόντων και πρώτων υλών, καταγωγής ή προέλευσης Κοινότητας, που υπάγονται στη συνθήκη ΕΚΑΧ, εξαρτάται από την προσκόμιση προηγούμενης έγκρισης εξαγωγής προς αυτή τη Δημοκρατία, η οποία εκδίδεται από τις αρμόδιες αρχές των κρατών μελών.

Άρθρο 2

Η προηγούμενη έγκριση εκδίδεται υπό την προϋπόθεση ότι έχει εκδοθεί άδεια εισαγωγής από τις αρμόδιες αρχές της Δημοκρατίας Βοσνίας-Ερζεγοβίνης.

Πρέπει να υπάρχουν εγγυήσεις ότι οι αρχές αυτές θα βεβαιώνουν την άφιξη των εμπορευμάτων για τα οποία έχει εκδοθεί η προηγούμενη έγκριση εξαγωγής."

Άρθρο 2

Η παρούσα απόφαση αρχίζει να ισχύει την ημέρα της δημοσίευσής της στην Επίσημη Εφημερίδα των Ευρωπαϊκών Κοινοτήτων.Βρυξέλλες, 8 Ιανουαρίου 1993.

Ο Πρόεδρος

U. ELLEMAN JENSEN

(01) ΕΕ αριθ. L 151 της 3. 6. 1992, σ. 20.(02) ΕΕ αριθ. L 266 της 12. 9. 1992, σ. 29.